หนูรู้สึกแบบหูอื้อมา2-3วันแล้วค่ะ แต่จะอื้อสนิทเลยช่วงเวลากลางคืน พอตอนเช้าก็หายอื้อแต่จะได้ยินเสียงลดลงเหมือนมีอะไรอยู่ในหู แล้วเมื่อวานหนูได้ไปหาที่รพ. เอากล้องส่องดูบอกว่าเป็นขี้หูอุดตัน เลยให้ยาละลายขี้หูมาหยอด พอตอนเย็นหยอดแล้วมันรู้สึกหูอื้อ แบบอื้อสนิทเลยค่ะ มันเป็นปกติของการหยอดยาหรอคะ หรือยังไง ตอนนี้รู้สึกกังวลมากเลยค่ะ กลัวมันจะไม่หายอื้อ แต่ไม่ได้นัดไปอีกนะคะ บอกว่าถ้าไม่หายให้ไปรพ.ใหม่อีกครั้ง
สวัสดีค่ะ อาการหูอื้อ (tinnitus) หมายถึง การได้ยินลดลง หรือรู้สึกเหมือนมีอะไรอุดหูอยู่ หรือรู้สึกมีเสียงดังผิดปกติในหูสาเหตุของอาการหูอื้อมีมากมาย ได้แก่- มีขี้หูมากเกินไป สิ่งแปลกปลอมหรือแมลงเข้าหู- เกิดจากเป็นหวัด มีโรคภูมิแพ้ มีหูชั้นกลางอักเสบ- จากประสาทหูเสื่อม- จากการไปดำน้ำ หรือขึ้นเครื่องบิน- จากการดื่มแอลกอฮอล์ เครื่องดื่มที่มีคาเฟอีน- จากภาวะเครียด วิตกกังวล อารมณ์ซึมเศร้า หรือเกิดจากนอนไม่หลับ- การใช้ยาบางชนิดที่มีผลข้างเคียงต่อประสาทหู เช่น ยาต้านมาลาเรียคลอโรควิน ยาปฏิชีวนะอิริโทรไมซิน ยาเคมีบำบัดรักษามะเร็งบางชนิด เป็นต้นทั้งนี้ หากได้ไปพบแพทย์และตรวจแล้วพบว่าเกิดจากมีขี้หูอุดตัน และได้หยอดยาเพื่อละลายขี้หูไป แล้วเกิดอาการหูอื้อมากขึ้น ก็อาจเกิดจากยาไปละลายรวมตัวกับขี้หู ทำให้ขี้หูยิ่งพองขยายมากขึ้น อาการหูอื้อจึงมากขึ้น ดังนั้น แนะนำควรหยุดการหยอดยาไปก่อน แล้วสังเกตไปอีกซักระยะว่า มีขี้หูละลายออกมาหรือไม่ หากยังไม่เห็นขี้หูละลายออกมา และยังมีอาการหูอื้อไม่หาย ควรกลับไปพบแพทย์อีกครั้งค่ะ หากยังคงเห็นขี้หูอุดตัน ก็อาจต้องใช้เครื่องมือดูดเอาขี้หูออกมาค่ะ ในเบื้องต้น ก็ไม่ควรใช้อะไรแคะรูหู และระวังอย่าให้น้ำเข้าหูเพิ่ม โดยอาจใช้สำลีอุดรูหูไว้ขณะอาบน้ำค่ะ